4. Scena

‒ Eglute, prisėsk prie mūsų. Išgerk arbatėlės, mama sausainių iškepė.

‒ Mielai, tėveli. Išgersiu su jumis arbatos.

‒ Na, Jurgenai, man brolis sakė, kad tu esi iš Vokietijos. O iš kur tu, Luka? Ir ką tu veiki?

‒ Aš esu iš Italijos, iš Romos. Miunchene dabar studijuoju ekonomiką.

‒ Mūsų Eglė taip pat studentė ‒ studijuoja mediciną.

‒ Senelis buvo gydytojas, aš esu gydytojas, ir Eglutė bus gydytoja.

‒ Taip, taip.

‒ Andriau, o tu taip pat esi gydytojas?

‒ Ne, ne. Aš kaip mamytė ‒ muzikantas. Mamytė groja pianinu, o aš groju roko grupėje „Dangus“.

‒ Jurgenai, o Jūs dar studijuojate?

‒ Ne, aš jau dirbu. Dirbu banke.

‒ Ir kaip darbas?

‒ Labai patinka. Tik darbo daug. Bet dabar atostogos. Ačiū už arbatą.

‒ Ačiū, buvo labai skani kava ir sausainiai.

‒ O kur jūs abu apsistosite?

‒ Aš ‒ „Gedimino“ viešbutyje.

‒ Aš dar nežinau. Gal taip pat „Gedimino“ viešbutyje?

‒ Aš galiu jus nuvežti.

‒ O, kaip puiku! Labai ačiū.

‒ Nėra už ką. Tai važiuojam?

‒ Važiuojam.